獻太原裴相公三十韻
作者：張祜
朝代：唐

paragraphs: 萬古元和史，功名將相殊。
英明逢主斷，直道與天符。
一鏡辭西闕，雙旌鎮北都。
輪轅歸大匠，劒戟盡洪爐。
物望朝端洽，人情海內輸。
重輕毫在手，斟酌斗迴樞。
邴吉真丞相，陳蕃實丈夫。
禮賓青眼色，憂國白髭鬚。
幾賴平中土，長愁入五湖。
旱苗今雨活，妖沴共風驅。
料敵窮天象，開邊過地圖。
黃河歸博望，青塚破兇奴。
虎豹皆親射，豺狼例手誅。
坐籌千不失，持鉞四無虛。
勇義精誠感，溫良美價沽。
夔龍甘道劣，賈馬分材枯。
曙色開營柳，秋聲動塞榆。
縱橫追穴兔，直下灌城狐。
舉論當前古，推心及後儒。
風雲如借便，開眼即天衢。
（本卷均見南宋蜀刻本《張承吉文集》卷第十。
）。